Radhošť to je wysoki na 1129 m n.p.m. gōrski wiyrch we Ślōnsko-Morawskim Beskidzie, we zlińskim kreju we Czeskij Republice. Jygo miano pochodzi ôd słowiańskigo boga Radogosta, kery mioł sam downij ôstrzodek kultu. Terozki na wiyrchu stoi jygo dynkmal. Je sam tyż kaplica św. Cyryla a Metodygo a wysoki na 46 myjtrōw maszt. Nojbliższe miasto s kerygo idzie lyźć na Radhošť to Rožnov pod Radhoštěm.